Historikk

Tanken om å spille inn ”den lille forskjellen…” har ligget latent i en 10 års tid.

Det startet med et samarbeid mellom Dag S. Arnesen og Arne Lindtner Næss (skuespiller/regissør) som resulterte i en rekke komposisjoner med norske tekster brukt i kabaret-formatet.

Videre så begynte Dag og Arne å arbeide med noe som skulle bli en musikal, - basert på eventyret ”Christopher og havfruen” av Oscar Wilde, - men den ble aldri ferdig.

Låtene ”Prinsessen i tårnet” og ”den noe kryptiske ”Skyggen” er hentet derfra.

”Og dagen gjør tanken til lengsel”, med tekst av Stig Holmås, er tatt ut av et syngespill - om Gjest Baardsen.

For et par år siden ble vi invitert til en utekonsert i Lindås, i nærheten av Aslaug Laastad Lygres hjemsted, for å framføre melodier til hennes tekster. Hun ble mest kjent som forfatter av ”Du skal ikkje sova bort sumarnatta”. Vi har valgt å ta med to av hennes tekster tonesatt av Ivar Medaas og Geirr Tveitt.

Vi gikk i studio hos Stein Inge Brækhus i 2003 og spilte inn 14 låter som vi synes står til hverandre.

Alle musikerne er bosatt i Bergen og har spilt og spiller sammen i forskjellige sammenhenger utover dette prosjektet.

